Vinstri hreyfingin-grænt framboð hefur birt bráðabirgðauppgjör vegna kosningabaráttu flokksins fyrir bæjarstjórnarkosninganna á Akranesi í vor . Samkvæmt uppgjörinu var heildarkostnaður við kosningarnar rúmar 1,1 milljón króna og tekjurnar tæpar 793 þúsund krónur . Af einstökum tekjuliðum má nefna að frá höfuðstöðvum flokksins á landsvísu bárust 300 þúsund krónur , Akraneskaupstaður styrkti hvert framboð um 200 þúsund krónur , auglýsingatekjur voru 237 þúsund krónur , framlög einstaklinga voru rúmlega 31 þúsund krónur og aðrar tekjur voru rúmar 24 þúsund krónur . Af einstökum gjaldaliðum má nefna húsaleigu að fjárhæð rúmar 31 þúsund krónur , skrifstofukostnaður var rúmlega 41 þúsund krónur , kosningastjóri framboðsins fékk greiddar 250 þúsund krónur , myndatökur kostuðu rúmlega 60 þúsund krónur , hönnunarkostnaður var tæpar 63 þúsund krónur , prentunarkostnaður var rúmar 484 þúsund krónur , póstkostnaður var tæpar 50 þúsund krónur , auglýsingakostnaður var rúmar 81 þúsund krónur og ýmis útgjöld voru rúmar 41 þúsund krónur . Eins og áður sagði vantar því rúmar 309 þúsund krónur til þess að endar nái saman hjá framboðinu . Eins og kunnugt er hlaut framboðið einn mann kjörinn í bæjarstjórn Akraness . Skessuhorni er ekki kunnugt um að önnur framboð hafi birt reikninga sína .